钦定古今图书集成/理学汇编/学行典/第153卷 > 《七十二弟子赞》〈真宗敕廷臣分撰〉
## 钦定古今图书集成/理学汇编/学行典/第153卷 > 《七十二弟子赞》〈真宗敕廷臣分撰〉

颜回

“贤哉子渊，惟仁是好。如愚屡空，邻几睹奥。用行舍藏”，
与圣同道。封岱丁辰，益玆荣号。

闵损

《子骞》达者，訚訚成性。德冠四科，孝先百行。人无闲言，
道亦希圣。公衮增封，均乃天庆。

冉耕

圣门达者，德行为先。洙泗来学，“颜闵差肩。天封展礼，
公衮褒贤。生则命寡，殁而道宣。”

冉雍

不佞之仁，具体之贤。登彼高奥，用之山川。代逢偃革，
礼毕升禋。锡以三壤，贲兹九泉。

宰予

倬彼宰予，服膺宣父。学洞堂奥，名扬邹鲁。再期设问，
五常垂矩。遇我庆成，增封茅土。

冉求

谦谦令德，少著嘉闻。敏于从政，洽以斯文。垂鸿报本，
道遇明君。永锡徽称，载扬清芬。

原宪

贤哉子思，介然清净。贫惟固学，道乃非病。衣冠忘敝，
草泽遂性。升中进秩，垂芬尤盛。

南宫縚

《南容》君子，尚德圣门。有道不废，危行逊言。白圭三复，
执慎思存。庆成旌善，胙壤佳藩。

颜无繇

素王将圣。实为我师。颜子殆庶。趋庭学诗。《请车》无愧。
陋巷安卑。追荣侯服。逢此上仪。

商瞿

《易》之为书，穷理尽性。瞿也亲受，抗心希圣。韦编靡释，
素风允竞。展礼封侯，千载辉映。

漆雕开

阙里之堂，邈矣难造。猗欤子若，实睹其奥。学优当仕，
非乃攸好。明祀益封，式稽古道。

公西赤

翊圣贤者，徂徕之英。谦言小相，终成大名。立朝儒雅，
出使光荣。左右礼法，诸侯作程。

巫马施

英英子施，受天和气。名登鲁堂，位沈周季。犹勤戴星，
庇民为治。让德进封，垂芳永世。

颜辛

增封云岭，诏跸鲁堂。显允君子，令仪有章。英概如挹，
德音不忘。横亘千古，淳风载扬。

曾参

圣人之道，以一贯之。允矣子鲁，堂奥斯窥。惟帝登岱克陈上仪。追封侯社，沂水之湄。

冉季

冉子挺生，锺是纯粹。游圣之门，切磨道义。时迈升中，
礼成肆类。锡壤诸城，式昭遗懿。

漆雕哆

《阙里称贤，哆也其一》。学以适道，名参入室。昔为达者，
今逢圣日。俾侯濮阳，膺兹宠秩。

颜高

鲁国诸生，颜氏为盛。达者升堂，是以“希圣”龙章，载加，
侯服辉映名著遗编，人师往行。

漆雕徒父

受教圣人，服勤坟籍。如彼时术，故能日益。元封庆成，
介圭追锡。图形绘素，镂美金石。

林放

子丘明哲，道洽素风，问《礼》之本，为儒所宗。东岳称美，
长山表封。云亭告毕，庆泽荐隆。

商泽

子季从师，服膺儒雅。阙里垂名，同于达者。昔宠睢阳，
今旌邹野。运偶登封，荐臻纯嘏。

申枨

洙泗之秀，横经鲁堂。名亚“十哲，道尊《五常》。时巡驻跸，
阙里增光。封侯锡命，永代流芳。”

公祖句兹

子之生鲁，从师尼父。恂恂阙里，峨峨《章甫》。非圣勿言，
惟道是与。千古而下，俾侯齐土。

县成

异能之士，《孔徒》实繁。悦服至德，祖述微言。富禀天爵，
游乎圣门。追崇之典，胙以侯藩。

秦非

七十之贤，皆传“圣道。彼美之子，学臻堂奥。珍席圭璋，
儒宫黼藻。列爵华亭，令名长保。”

颜哙

回也庶几，诸颜近之。洙泗受业，汶上从师。辅翼儒道，
经营德基。俾侯于齐，君子攸宜。

颜之仆

“洙水悠悠，子叔优优。”《及肩》等赐升堂，并由元后时迈，
礼成《介丘》。旌此达者，爵为列侯。

邽巽

展矣《子敛》，孔门高弟。模范将圣，博约《六艺》。斯谓“达者”，
显于当世。追封列侯，流芳永裔。

孔忠

“贤哉先生，圣矣夫子。”道贵希圣，闻斯行已。阙里服膺，
国庠从祀。载享侯封，式昭德美。